Razgovor:Köppenova klasifikacija klime

message: Köppenova klasifikacija klime temelji se na statistički dobivenim, točno određenim vrijednostima godišnjih i mjesečnih temperatura i padalina. Bitna važnost pri određivanju tipova klime ima godišnji hod klimatskih elemenata. U niskim geografskim širinama važna je srednja temperatura najhladnijeg mjeseca, a u višim geografskim širinama najvažnija je srednja temperatura najtoplijeg mjeseca. Vegetacija je pokazatelj klime nekog kraja. 
Prema Köppenu postoji pet klimatskih razreda: 
*A - klime = tropske kišne klime; srednja temperatura svih mjeseci je jednaka ili viša od 18°C
*B - klime = suhe klime; temperaturne granice nisu određene, nego  se određuju kombinacijom temperature i padalina
*C - klime = umjereno tople kišne klime; srednja temperatura najhladnijeg mjeseca nije niža od -3°C, a najmanje jedan mjesec ima srednju temperaturu višu od 10 °C
*D - klime = borealne ili snježno – šumske klime; srednja temperautra najhladnijeg mjeseca niža je od -3°C, a srednja temperatura najtoplijeg mjeseca je iznad 10 °C
*E - klime = snježne klime; srednja temperatura najtoplijeg mjeseca je jednaka ili manja od 10°C
Svaki od navedenih klimatskih razreda , osim razreda E, dijeli se u podskupine dodavanjem drugog slova kojim se označuje stupanj vlažnosti.
#klime A :
##f  - najsuši mjesec ima prosječno >= 60 mm padalina, pa nema sušnog razdoblja
##s – sušno je razdoblje ljeti
##w – sušno je razdoblje zimi ; najmanje mjesec dana, odnosno najsuši zimski mjesec ima <= 60 mm padalina
#klime B :
##S – stepske klime
##W – pustinjske klime
=> razgraničenje između pustinjskih i stepskih klima                                           ovisi o godišnjoj količini padalina i srednjoj godišnjoj temperaturi
#klime C i D :
##f – padaline više-manje raspoređene u tijeku cijele godine, pa nema sušnog razdoblja
##w – suho razdoblje je zimi, najsuši mjesec ima <= 1/10 padalina od najkišovitijeg mjeseca u toplom dijelu godine
##s – suho je razdoblje ljeti; najsuši mjesec ima prosječno <= 40 mm kiše i manje od 1/3 od najvlažnijeg mjeseca
Prema temperaturi dalje se dodaju slova za klime B, C, D :
#klime B : 
##h – vruće; srednja god.temp. >= 18°C
##k – hladno; srednja god.temp. <= 18°C, ali je sred.temp.najtoplijeg mjeseca > 18°C
##k’ – hladno, samo je i srednja temp. najtoplijeg mjeseca <18°C
#klime C :
##a – vruće ljeto; sred.temp.najtoplijeg mjeseca >=22°C
##b – toplo ljeto; temp. najtoplijeg mjeseca niža od 22°C, ali  najmanje 4 mjeseca ljeto ima sred.temp.>= 10°C
##c – svježe ljeto; samo 1 –4 mjeseca ima sred.temp. >=10°C, ali najhladniji mjesec nema sred.temp.nižu od -3°C
#klime D :
##a – vruće ljeto; sred.temp.najtoplijeg mjeseca >22°C
##b – toplo ljeto; srednja temp. najtoplijeg mjeseca niža od 22 °C
##c – svježe ljeto; samo 1 – 4 mjeseca ima srednju temp. >= 10°C
  
=> uvijek je za a, b, c srednja temperatura najhladnijeg                                            mjeseca niža od -3°C (ali ne niža od -38°C)
##d – vrlo hladna zima; srednja temp.najhladnijeg mjeseca niža od – 38°C, ovo oznaku može imati samo D klima
#klime E :
##ET – klima tundre; srednja temp. najtoplijeg mjeseca je između 0°C i 10°C
##EF – klima vječnog mraza; sred.temp.najtoplijeg mjeseca jadnaka ili niža od 0°C tj. sve sred.mj.temp. su negativne
11 glavnih klimatskih tipova :
*Af – prašumska klima
*Aw – savanska klima
*Bw – pustinjska klima
*Bs – stepska klima
*Cf – umjereno topla vlažna klima
*Cs – sredozemna ili mediteranska klima
*Cw – sinijska klima
*Df – vlažna borealna klima
*Dw – suha borealna klima
*ET – klima tundre
*EF – klima vječnog mraza
Klime B i D pretežno su kontinentske. Klime A, C, D su klime drveća.
Utjecaj kopna na klasifikaciju očituje se u:
*skretanju granica pojedinih klimatskih tipova (vidljivo u izolinijama)
* staničnoj raspodjeli područja nekih klimatskih tipova (B)
* klime D uopće ne postoje na maritimnoj južnoj hemisferi u višim geografskim širinama
KLIMA HRVATSKE PO KÖPPENU:
Hrvatska ima umjereno toplu kišnu klimu - razred C. Iz tog razreda, u Hrvatskoj su zastupljene umjereno tople vlažne klime (Cf) s ravnomjernom raspodjelom padalina u tijeku godine te sredozemna klima  (Cs) s koncentracijom padalina u hladnom dijelu godine.
One su nadalje podijeljene na osnovi srednje temperature srpnja, bez obzira na režim padalina, na Cfa, Cfb i Csa. 
Zagreb ima klimu Cfwbx.
Kategorija:klimatologija

message: Tekst u članku zamijeniti ovim tekstom ovdje. Ovaj je potpun (u članku je nepotpun), detaljiji, precizan i razumljiv. Tekst u članku obrisati. Ako ih se pokuša spojiti, nastat će, nepotrebno, zamršen i nejasan tekst. Jedino, naravno, ne znam da li je možda od nekuda prepisan, ali je odličan. Ako se prebaci, dodat ću malo poveznica i srediti skraćene riječi. Branka France 16:01, 3. prosinac 2007. (CET)
thread_title:  Prijedlog